Rapla ja Kehtna tunnustasid oma parimaid õpetajaid
#000000
Rapla vallavalitsus tunnustas neljapäeval, 3. oktoobril Rapla kultuurikeskuses oma tublimaid õpetajaid. Nii nagu vallavanem Meelis Mägi sõnas, on häid õpetajaid au sees hoitud alati ja esimesi teateid nende tunnustamisest on 19. sajandist. Õpetajate päeva on 5. oktoobril UNESCO poolt korraldatud aga 1994. aastast alates.
#000002
Märjamaa vallas parimat õpetajat ei valita. Kohila vallas samuti ei valita eraldi parimaid õpetajaid, kuid igal aastal antakse vabariigi sünnipäeva ajal ühele silmapaistvale õpetajale kuldaväärt koolmeistri aunimetus. Sel aastal pärjati kuldaväärt koolmeistri tiitliga Kohila lasteaia Männi õpetaja Mirjam Kilk.
Õpetajate päeval toimunud üleriiklikul aasta õpetaja auhinnagalal “Eestimaa õpib ja tänab” esindasid Raplamaad kaks tublit Kohila naist. Aasta klassijuhataja tiitli nominent oli Kohila gümnaasiumi õpetaja Merike Tiidrus ja aasta hariduse sõbra nominent oli Hageri muuseumi juhataja Virve Õunapuu.
#000004
ROL korraldab maakondliku tänuürituse sel kolmapäeval, 9. oktoobril. Sinna on kutsutud kõik kevadel riiklikuks tunnustamiseks esitatud nominendid, keda oli sel aastal meie maakonnas 46.
Neist 10, kes esitati maakonna hariduskomisjoni poolt riiklikule hariduspreemiate komisjonile, tuuakse eraldi esile.
Lisaks on kutsutud maakonna kõigi lasteaedade ja koolide direktorid ning haridusasutuste esitatud õpetajad, kelle tööd on asutus eelmisel aastal pidanud märkimisväärseks. Kokku on tänuüritusele kutsutud 143 inimest.
#000005